ദത്താത്രേയുഡു നോറി

ഇന്ത്യക്കാരനായ ഒരു പ്രശസ്ത റേഡിയേഷൻ ഓങ്കോളജിസ്റ്റാണ് ഡോ. ദത്താത്രേയുഡു നോറി. https://timesofindia.indiatimes.com/india/Sonia-goes-abroad-for-surgery-Rahul-steps-up/articleshow/9483496.cms https://www.telegraphindia.com/india/at-facility-in-manhattan/cid/358086 വനിതാ മാസികയായ ലേഡീസ് ഹോം ജേണൽ സ്ത്രീകളിലെ ക്യാൻസർ ചികിത്സയ്ക്കായി അമേരിക്കയിലെ മികച്ച ഡോക്ടർമാരിൽ ഒരാളായി അദ്ദേഹത്തെ തിരഞ്ഞെടുത്തു.

 ആദ്യകാലജീവിതം 
ആന്ധ്രാപ്രദേശിലെ കൃഷ്ണ ജില്ലയിലെ മന്തട ഗ്രാമത്തിൽ തെലുങ്ക് കുടുംബത്തിലാണ് ദത്താത്രേയുഡു നോറി ജനിച്ചത്. മച്ചിലിപട്ടണത്ത് സ്കൂൾ വിദ്യാഭ്യാസം നടത്തി. കർണൂൽ മെഡിക്കൽ കോളേജിൽ നിന്ന് മെഡിക്കൽ ബിരുദവും ഉസ്മാനിയ മെഡിക്കൽ കോളേജിൽ നിന്ന് ബിരുദാനന്തര ബിരുദവും നേടി.

ന്യൂയോർക്ക് നഗരത്തിലെ ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റൽ / വെയിൽ കോർണൽ മെഡിക്കൽ കോളേജിലെ റേഡിയേഷൻ ഓങ്കോളജി വിഭാഗം പ്രൊഫസറും എക്സിക്യൂട്ടീവ് വൈസ് ചെയർമാനുമാണ് അദ്ദേഹം. കൂടാതെ, ക്യൂൻസിലെ ന്യൂയോർക്ക് ഹോസ്പിറ്റൽ മെഡിക്കൽ സെന്ററിലെ റേഡിയേഷൻ ഓങ്കോളജി യൂണിറ്റ് ചെയർമാനുമാണ്.

 കരിയർ 
ക്യാൻസറിനെ പ്രതിരോധിക്കാൻ റേഡിയോ ആക്ടീവ് സീഡ്സ് സ്ഥാപിക്കുന്നബ്രാക്കൈതെറാപ്പിയുടെ ഉപവിഭാഗത്തിൽ ലോകത്തെ പ്രമുഖ അധികാരികളിൽ ഒരാളാണ് ഡോ. നോറി. 1979 ൽ, കമ്പ്യൂട്ടർവത്കൃത ബ്രാക്കൈതെറാപ്പി ചികിത്സാ സംവിധാനത്തിൽ പ്രവർത്തിക്കുകയും ക്ലിനിക്കൽ ഗവേഷണത്തിലൂടെ പുതിയ സാങ്കേതിക വിദ്യകൾ വികസിപ്പിക്കുകയും ചെയ്ത അമേരിക്കയിലെ ആദ്യത്തെ ഡോക്ടറായിരുന്നു അദ്ദേഹം. ബ്രാക്കൈതെറാപ്പിയുടെ വികസനത്തിലും വിജയകരമായ പ്രയോഗത്തിലും അദ്ദേഹം പ്രധാന പങ്കുവഹിച്ചു.

സീഡ് ഇംപ്ലാന്റേഷനായുള്ള ശസ്ത്രക്രിയേതര സമീപനമായ ട്രാൻസ്പെരിനൈൽ ബ്രാക്കൈതെറാപ്പി ടെക്നിക് അദ്ദേഹം വികസിപ്പിക്കുകയും ജനപ്രിയമാക്കുകയും ചെയ്തു, ഇത് പ്രോസ്റ്റേറ്റ് കാൻസർ ബാധിച്ച പുരുഷന്മാരുടെ ജീവിതനിലവാരം മെച്ചപ്പെടുത്തി. അമേരിക്കൻ കാൻസർ സൊസൈറ്റി (എസി‌എസ്) ഡോ. നോറിന് 'ട്രിബ്യൂട്ട് ടു ലൈഫ്' നൽകി. കഴിഞ്ഞ ഒന്നര പതിറ്റാണ്ടായി കാൻസർ ഗവേഷണം, രോഗി പരിചരണം, ചികിത്സ, വിദ്യാഭ്യാസം എന്നിവയിൽ അദ്ദേഹം നൽകിയ സംഭാവനകളെ മാനിച്ച് എസി‌എസിന്റെ റീജിയണൽ ഡയറക്ടർ ഡോൺ ഡിസ്റ്റാസിയോയാണ് ഈ ബഹുമതി നൽകിയത്. 

2015-ൽ അദ്ദേഹത്തിന്  പത്മശ്രീ ലഭിച്ചു. 

 അവലംബം 

പുറത്തേക്കുള്ള കണ്ണികൾ

വർഗ്ഗം:1947-ൽ ജനിച്ചവർ
വർഗ്ഗം:ആന്ധ്രാപ്രദേശിൽ നിന്നുള്ളവർ
വർഗ്ഗം:തെലുഗു ജനത
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:ജീവിച്ചിരിക്കുന്നവർ